Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Σλοβακίας στο κοινοτικό πρόγραμμα Fiscalis

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Σύμφωνα με το άρθρο 7 της απόφασης 888/98/EΚ του Ευρωπαϊκού Κοινοβουλίου και του Συμβουλίου [1], το τρέχον πρόγραμμα Fiscalis μπορεί να ανοίξει για τις υποψήφιες χώρες της Κεντρικής και Ανατολικής Ευρώπης (ΧΚΑΕ) και την Κύπρο. Στη διάταξη αυτή δεν γίνεται μνεία για τη Μάλτα και την Τουρκία.

[1] ΕΕ L 126, της 28.04.1998, σ. 1.

Νωρίτερα, το Ευρωπαϊκό Συμβούλιο υπογράμμιζε, κατά τη συνεδρίασή του στο Λουξεμβούργο (Δεκέμβριος 1997), τη σημασία που έχει η συμμετοχή των υποψήφιων χωρών σε κοινοτικά προγράμματα στο πλαίσιο της προενταξιακής στρατηγικής, ως μέσο εξοικείωσής τους με τις μεθόδους εργασίας και τις διαδικασίες της Κοινότητας. Το Ευρωπαϊκό Συμβούλιο του Ελσίνκι επιβεβαίωσε, τον Δεκέμβριο του 1999, τη διαδικασία διεύρυνσης που είχε εγκαινιαστεί στο Λουξεμβούργο. Το Συμβούλιο επιβεβαίωσε την ενισχυμένη προενταξιακή στρατηγική που καθορίστηκε το 1997, της οποίας σημαντική πτυχή αποτελεί η συμμετοχή των 13 υποψήφιων κρατών σε κοινοτικά προγράμματα.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Εκτός από τα κοινοτικά προγράμματα, στα οποία οι υποψήφιες χώρες ήδη συμμετέχουν, τώρα προτείνεται να αποφασιστούν οι όροι και οι προϋποθέσεις για τη συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακικής Δημοκρατίας και της Σλοβενίας στο κοινοτικό πρόγραμμα Fiscalis για την υπόλοιπη διάρκειά του, δηλαδή έως τις 31 Δεκεμβρίου 2002.

Οι γενικοί στόχοι του προγράμματος Fiscalis είναι:

* Να επιτρέψει στους υπαλλήλους να αποκτήσουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας καθώς και της εφαρμογής της στα κράτη μέλη.

* Να εξασφαλίσει την αποδοτική, αποτελεσματική και εκτενή συνεργασία μεταξύ των κρατών μελών και μεταξύ αυτών και της Επιτροπής.

* Να εξασφαλίσει τη συνεχή βελτίωση των διοικητικών διαδικασιών προκειμένου να ληφθούν υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης του διοικητικού κώδικα δεοντολογίας.

Ο στόχος του ανοίγματος του προγράμματος στις υποψήφιες χώρες θα συμβάλει περαιτέρω στην προετοιμασία τους για προσχώρηση ως κύριο χαρακτηριστικό της προενταξιακής στρατηγικής. Θα επιτρέψει επίσης στις χώρες αυτές να εξοικειωθούν με τις διαδικασίες και τις μεθόδους που χρησιμοποιούνται στο κοινοτικό αυτό πρόγραμμα.

2. Υποψήφιες χώρες της Κεντρικής και Ανατολικής Ευρώπης (ΧΚΑΕ)

Οι ευρωπαϊκές συμφωνίες με τις χώρες αυτές που τέθηκαν σε ισχύ σε διαφορετικές ημερομηνίες προβλέπουν τη συμμετοχή τους στα κοινοτικά προγράμματα σε ένα ευρύ φάσμα τομέων. Οι εν λόγω συμφωνίες προβλέπουν επίσης τη δυνατότητα επέκτασης της συμμετοχής αυτής σε άλλους τομείς των κοινοτικών δραστηριοτήτων, εφόσον θεωρηθεί ότι παρουσιάζουν αμοιβαίο ενδιαφέρον, κατά τρόπο ώστε να μπορούν να συμπεριληφθούν επίσης οι δραστηριότητες στον τομέα της εσωτερικής αγοράς.

Η διαδικασία λήψης απόφασης για τη συμμετοχή αυτή απαιτεί τη λήψη απόφασης από το Συμβούλιο Σύνδεσης για καθεμία από τις εν λόγω ευρωπαϊκές συμφωνίες, που καθορίζει τους όρους και τις προϋποθέσεις συμμετοχής.

Σύμφωνα με τις διατάξεις των ευρωπαϊκών συμφωνιών ή των προσθέτων πρωτοκόλλων τους σχετικά με τη συμμετοχή των χωρών αυτών στα κοινοτικά προγράμματα, οι τελευταίες θα καλύψουν το κόστος που προκύπτει από τη συμμετοχή τους.

Επ' αυτού, το Ευρωπαϊκό Συμβούλιο του Λουξεμβούργου υπέδειξε ότι οι υποψήφιες χώρες πρέπει να αυξήσουν σταθερά την χρηματοδοτική τους συνεισφορά, αλλά συμφώνησε ότι το Phare, εφόσον είναι αναγκαίος, θα συνεχίσει να χρηματοδοτεί εν μέρει τις οικονομικές συνεισφορές των χωρών αυτών. η ενίσχυση αυτή, εντούτοις, «θα παραμείνει στο περίπου 10% της χορήγησης Phare, μη περιλαμβανομένης της συμμετοχής στο πρόγραμμα-πλαίσιο έρευνας και ανάπτυξης». Το Ευρωπαϊκό Συμβούλιο δήλωσε επίσης ότι «Οι υποψήφιες χώρες θα πρέπει να μπορούν να συμμετάσχουν, ως παρατηρητές και για τα σημεία που τις αφορούν, στις διαχειριστικές επιτροπές που είναι υπεύθυνες για την παρακολούθηση των προγραμμάτων στα οποία συνεισφέρουν οικονομικά, δυνάμει συγκεκριμένων ρυθμίσεων που έχουν προσαρμοστεί στην εν λόγω περίπτωση».

Οι δέκα ΧΚΑΕ, ήτοι η Βουλγαρία, η Τσεχική Δημοκρατία, η Εσθονία, η Ουγγαρία, η Λετονία, η Λιθουανία, η Πολωνία, η Ρουμανία, η Σλοβακία και η Σλοβενία, επιβεβαίωσαν γραπτώς στην Επιτροπή την επιθυμία τους να συμμετάσχουν στο πρόγραμμα Fiscalis από το 2001, υπό τους όρους και τις προϋποθέσεις των συνημμένων σχεδίων αποφάσεων του συμβουλίου σύνδεσης, και να διαθέσουν τα απαραίτητα δημοσιονομικά κονδύλια, όπως υπολογίστηκαν από τις υπηρεσίες της Επιτροπής.

Τα κύρια σημεία που εθίγησαν στα εν λόγω σχέδια αποφάσεων μεταξύ της ΕΚ και των 10 προαναφερομένων χωρών αντιστοίχως που υιοθετούν τους όρους και τις προϋποθέσεις για τη συμμετοχή τους στο πρόγραμμα Fiscalis είναι τα ακόλουθα:

* οι προϋποθέσεις για την υποβολή, την αξιολόγηση και την επιλογή των αιτήσεων θα συμφωνούν όσο το δυνατόν περισσότερο με αυτές που ισχύουν για τα κράτη μέλη της Ένωσης

* οι ΧΚΑΕ θα συμβάλλουν χρηματοδοτικά στον κοινοτικό προϋπολογισμό του προγράμματος Οι ετήσιες οικονομικές συνεισφορές έχουν υπολογιστεί αφού έχει ληφθεί υπόψη η ευθυγράμμιση των προϋποθέσεων των ΧΚΑΕ όσο το δυνατόν περισσότερο με αυτές που ισχύουν στα κράτη μέλη. Η ετήσια συνεισφορά κάθε ΧΚΑΕ μπορεί να χρηματοδοτηθεί εν μέρει από τον προϋπολογισμό της και εν μέρει από την εθνική της χορήγηση του Phare, που δεν θα πρέπει να υπερβαίνει το προαναφερόμενο όριο του 10%

* οι υποψήφιες χώρες θα κληθούν ως παρατηρητές και για τα σημεία τα οποία τις αφορούν στις συνεδριάσεις της επιτροπής του προγράμματος

* οι χώρες αυτές θα συμμετέχουν στην παρακολούθηση της συμμετοχής τους στο πρόγραμμα

* οι αποφάσεις θα εφαρμοστούν κατά την υπόλοιπη διάρκεια του προγράμματος. Εντούτοις, εάν η Κοινότητα αποφασίσει να παρατείνει τη διάρκεια αυτή χωρίς ουσιαστικές αλλαγές του προγράμματος, οι αποφάσεις μπορούν επίσης να παραταθούν αναλόγως και αυτομάτως και εφόσον κανένα μέρος δεν τις καταγγείλει.

3. Συμπεράσματα

Η έγκριση των αποφάσεων του Συμβουλίου Σύνδεσης για τις δέκα ΧΚΑΕ, που επιτρέπουν στις υποψήφιες αυτές χώρες να συμμετάσχουν στο κοινοτικό πρόγραμμα Fiscalis από το 2001, θα τους δώσει την ευκαιρία να ενσωματώσουν ενεργά τις κοινοτικές πολιτικές στον τομέα αυτό, ως τμήμα της προενταξιακής στρατηγικής. Θα συμβάλει επίσης στην ενίσχυση των θεσμικών και διοικητικών ικανοτήτων τους ("Institution Building"). Έχει κατά συνέπεια μεγάλη πολιτική σημασία.

Προκειμένου να επιτραπεί η συμμετοχή της Βουλγαρίας, της Τσεχικής Δημοκρατίας, της Εσθονίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας, της Σλοβακίας και της Σλοβενίας στο κοινοτικό πρόγραμμα Fiscalis από το 2001, το Συμβούλιο καλείται να λάβει την αντίστοιχη κοινοτική θέση στο πλαίσιο του Συμβουλίου Σύνδεσης, όπως αυτή ορίζεται στα δέκα συνημμένα σχέδια απόφασης του Συμβουλίου Σύνδεσης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο συμβούλιο σύνδεσης όσον αφορά τη συμμετοχή της Σλοβακίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 95, σε συνδυασμό με το άρθρο 300 παράγραφος 2 δεύτερη περίπτωση,

την πρόταση της Επιτροπής,

Εκτιμώντας τα ακόλουθα:

(1) Tο πρόσθετο πρωτόκολλο [2] της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακίας, αφετέρου, συνήφθη με απόφαση του Συμβουλίου και της Επιτροπής στις 22 Απριλίου 1996.

[2] ΕΕ L 115, της 09.05.1996, σ. 43.

(2) Σύμφωνα με το άρθρο 1 του πρόσθετου πρωτοκόλλου, η Σλοβακία μπορεί να συμμετέχει σε κοινοτικά προγράμματα πλαίσια, ειδικά προγράμματα, έργα ή άλλες δράσεις που αφορούν ευρύ φάσμα τομέων. προβλέπεται επίσης ότι είναι δυνατόν να προστεθούν και άλλοι τομείς κοινοτικής δραστηριότητας σε αυτούς που ήδη απαριθμούνται.

(3) Σύμφωνα με το άρθρο 2, οι όροι και οι προϋποθέσεις συμμετοχής της Σλοβακίας στις δραστηριότητες που αναφέρονται στο άρθρο 1 αποφασίζονται από το συμβούλιο σύνδεσης.

(4) Η απόφαση αριθ. 888/98/EΚ του Ευρωπαϊκού Κοινοβουλίου και του Συμβουλίου της 30ης Μαρτίου 1998 [3] σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis) προβλέπει στο άρθρο 7 ότι το εν λόγω πρόγραμμα θα είναι ανοικτό για τη συμμετοχή των υποψηφίων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που θεσπίζονται στις ευρωπαϊκές συμφωνίες και τα πρόσθετα πρωτόκολλα όσον αφορά τη συμμετοχή τους σε κοινοτικά προγράμματα και στο βαθμό που η κοινοτική νομοθεσία επί της έμμεσης φορολογίας το επιτρέπει,

[3] ΕΕ L 126, της 28.04.1998, σ. 1.

ΑΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του συμβουλίου σύνδεσης που θεσπίστηκε από την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακίας, αφετέρου, όσον αφορά τη συμμετοχή της εν λόγω χώρας στο κοινοτικό πρόγραμμα Fiscalis, είναι αυτή που ορίζεται στο συνημμένο σχέδιο απόφασης του συμβουλίου σύνδεσης.

Βρυξέλλες,

Για το Συμβούλιο

Ο Πρόεδρος

Απόφαση αριθ. ..../2001 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Σλοβακίας αφετέρου,

της .......... 2001

σχετικά με τον καθορισμό των όρων και των προϋποθέσεων της συμμετοχής της Σλοβακίας στο κοινοτικό πρόγραμμα Fiscalis

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την ευρωπαϊκή συμφωνία [4] μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακίας αφετέρου,

[4] ΕΕ L 359, της 31.12.1994, σ. 2.

το πρόσθετο πρωτόκολλο [5] της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακίας, αφετέρου, σχετικά με τη συμμετοχή της Σλοβακίας σε κοινοτικά προγράμματα και ιδίως τα άρθρα 1 και 2,

[5] ΕΕ L 115, της 09.05.1996, σ. 43.

Εκτιμώντας τα εξής:

(1) Σύμφωνα με το άρθρο 1 του εν λόγω πρόσθετου πρωτοκόλλου, η Σλοβακία μπορεί να συμμετέχει σε κοινοτικά προγράμματα πλαίσια, ειδικά προγράμματα, έργα ή άλλες δράσεις που αφορούν ευρύ φάσμα τομέων.

(2) Το ως άνω άρθρο προβλέπει επίσης ότι είναι δυνατόν να προστεθούν και άλλοι τομείς κοινοτικής δραστηριότητας σε αυτούς που ήδη απαριθμούνται.

(3) Σύμφωνα με το άρθρο 2 του εν λόγω πρόσθετου πρωτοκόλλου, οι όροι και οι προϋποθέσεις συμμετοχής της Σλοβακίας στις δραστηριότητες που αναφέρονται στο άρθρο 1 αποφασίζονται από το συμβούλιο σύνδεσης,

ΑΠΟΦΑΣΙΖΕΙ:

Άρθρο 1

Η Σλοβακία συμμετέχει στο ευρωπαϊκό κοινοτικό πρόγραμμα Fiscalis σύμφωνα με τους όρους και τις προϋποθέσεις που καθορίζονται στα παραρτήματα I και II, τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για την υπόλοιπη διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια αυτή χωρίς ουσιαστική μεταβολή στο πλαίσιο του προγράμματος, η παρούσα απόφαση παρατείνεται αντιστοίχως και αυτομάτως εφόσον δεν την καταγγείλει κανένα μέρος.

Άρθρο 3

Η παρούσα απόφαση αρχίζει να ισχύει την ημέρα της έγκρισής της από το συμβούλιο σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Οροι και προϋποθεσεισ συμμετοχησ τησ Σλοβακιασ στο Πρόγραμμα Fiscalis

1. Όπως ορίζεται στο άρθρο 7 της απόφασης αριθ. 888/98/EΚ [6] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς - πρόγραμμα Fiscalis (εφεξής "το πρόγραμμα") - η συμμετοχή της Σλοβακίας στο πρόγραμμα πρέπει να είναι σύμφωνη με τις προϋποθέσεις που θεσπίζονται στην ευρωπαϊκή συμφωνία και στο πρόσθετο πρωτόκολλο και στον βαθμό που η κοινοτική νομοθεσία για την έμμεση φορολογία το επιτρέπει. Κατά συνέπεια, η συμμετοχή της Σλοβακίας στις δραστηριότητες του προγράμματος υπόκειται στις ακόλουθες προϋποθέσεις:

[6] ΕΕ L 126, της 28.04.1998, σ. 1.

- Οι δραστηριότητες που προβλέπονται στο άρθρο 4 (συστήματα, εγχειρίδια και οδηγοί επικοινωνίας και ανταλλαγής πληροφοριών) θα επιτρέπονται στον βαθμό που το καθιστούν δυνατό οι κοινοτικές διατάξεις περί έμμεσης φορολογίας.

- Οι δραστηριότητες που προβλέπονται στο άρθρο 5 παράγραφοι 1 (ανταλλαγές υπαλλήλων) και 2 (σεμινάρια), καθώς και αυτές που προβλέπονται στο άρθρο 6 (κοινή πρωτοβουλία κατάρτισης) θα επιτρέπονται υπό τις προϋποθέσεις που ορίζονται στα εν λόγω άρθρα.

- Οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται, εφόσον το κοινοτικό νομικό πλαίσιο [7] για τη συνεργασία στον εν λόγω τομέα ισχύει μόνο για τις χώρες που είναι κράτη μέλη της ΕΕ.

[7] Οδηγία αριθ. 77/799/ΕΟΚ και κανονισμός (ΕΟΚ) αριθ. 218/92.

2. Οι όροι και οι προϋποθέσεις για την υποβολή, αξιολόγηση και επιλογή των αιτήσεων για σεμινάρια και ανταλλαγές σε σχέση με υπαλλήλους της Σλοβακίας θα είναι οι ίδιες με αυτές που ισχύουν για τους υπαλλήλους των 15 εθνικών διοικήσεων των κρατών μελών της Ευρωπαϊκής Ένωσης.

3. Το παράρτημα II καθορίζει την οικονομική συνεισφορά στον γενικό προϋπολογισμό της Ευρωπαϊκής Ένωσης που η Σλοβακία θα πρέπει να καταβάλλει στην αρχή κάθε οικονομικού έτους για να καλύψει το κόστος που προκύπτει από τη συμμετοχή της στο πρόγραμμα, από το 2001 έως το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 108 παράγραφος 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακίας, αφετέρου.

4. Αντιπρόσωποι της Σλοβακίας συμμετέχουν, ως παρατηρητές και για τα σημεία που αφορούν την εν λόγω χώρα, στη Μόνιμη Επιτροπή Διοικητικής Συνεργασίας στον τομέα των Έμμεσων Φόρων, η οποία προβλέπεται στο άρθρο 11 παράγραφος 1 της απόφασης αριθ. 888/98/ΕΟΚ. Η εν λόγω επιτροπή συνεδριάζει χωρίς την παρουσία των αντιπροσώπων της Σλοβακίας κατά τη συζήτηση των υπόλοιπων σημείων καθώς και κατά τις ψηφοφορίες.

5. Τα κράτη μέλη της Ευρωπαϊκής Ένωσης και η Σλοβακία θα καταβάλλουν κάθε προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και διαμονή όλων των επιλέξιμων προσώπων του προγράμματος, που μετακινούνται μεταξύ της Σλοβακίας και των κρατών μελών της Ευρωπαϊκής Ένωσης προκειμένου να συμμετάσχουν στις δραστηριότητες που καλύπτονται από την απόφαση.

6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με την απόφαση που διέπει το πρόγραμμα Fiscalis, η συμμετοχή της Σλοβακίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Σλοβακίας και της Επιτροπής. Η Σλοβακία θα υποβάλλει τις αναγκαίες εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

7. Η γλώσσα που θα χρησιμοποιείται όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις του προγράμματος, θα είναι μια από τις επίσημες γλώσσες της Ευρωπαϊκής Κοινότητας.

8. Η Κοινότητα και η Σλοβακία δύνανται να τερματίσουν δραστηριότητες που εντάσσονται στο πλαίσιο της παρούσας απόφασης ανά πάσα στιγμή, εφόσον γνωστοποιήσουν εγγράφως την πρόθεσή τους δώδεκα μήνες νωρίτερα. Οι δραστηριότητες που βρίσκονται σε εξέλιξη κατά τη στιγμή του τερματισμού τους συνεχίζονται μέχρι την τελική ολοκλήρωσή τους, υπό τους όρους που προβλέπει η παρούσα απόφαση.

ΠΑΡΑΡΤΗΜΑ ΙΙ

Χρηματοδοτική συνεισφορα τησ Σλοβακίας στο Πρόγραμμα Fiscalis

1. Η χρηματοδοτική συνεισφορά της Σλοβακίας θα προστίθεται στο ποσό που διατίθεται κάθε χρόνο από τον γενικό προϋπολογισμό της Ευρωπαϊκής Ένωσης για πιστώσεις αναλήψεων υποχρεώσεων, με στόχο την κάλυψη των χρηματοδοτικών υποχρεώσεων της Επιτροπής που απορρέουν από τις εργασίες, οι οποίες πρέπει να διενεργηθούν για την υλοποίηση, τη διαχείριση και τη λειτουργία του προγράμματος Fiscalis.

2. Ο υπολογισμός της χρηματοδοτικής συνεισφοράς πραγματοποιήθηκε με βάση μια μέση ημερήσια αποζημίωση ύψους 146 ευρώ και έναν μέσο όρο εξόδων ταξιδιού ύψους 695 ευρώ, που αντιστοιχούν στο κόστος συμμετοχής σε σεμινάρια και ανταλλαγές. Για τον υπολογισμό της χρηματοδοτικής συνεισφοράς της Σλοβακίας θεωρήθηκε ότι η εν λόγω χώρα θα συμμετέχει, κατά μέσον όρο, σε 15 σεμινάρια και σε 20 ανταλλαγές ετησίως. Η χρηματοδοτική συνεισφορά είναι δυνατόν να υφίσταται προσαρμογές στις αρχές κάθε έτους, προκειμένου να λαμβάνεται υπόψη ο πραγματικός αριθμός δραστηριοτήτων, στις οποίες σχεδιάζει να συμμετάσχει η Σλοβακία κατά τη διάρκεια του συγκεκριμένου έτους. Η προσαρμογή θα πραγματοποιείται στο πλαίσιο της προβλεπόμενης πρόσκλησης καταβολής κεφαλαίων που αποστέλλει η Επιτροπή στη Σλοβακία, όπως αναφέρεται στο σημείο 6 κατωτέρω.

3. Η συνεισφορά της Σλοβακίας θα ανέρχεται σε 94.984 ευρώ για κάθε έτος συμμετοχής, εκτός εάν οριστεί διαφορετικά σύμφωνα με τους όρους που προβλέπονται στο σημείο 2. Από το ποσό αυτό, 6.214 ευρώ θα καλύπτουν συμπληρωματικό κόστος διοικητικής φύσεως σε σχέση με τη διαχείριση του προγράμματος από την Επιτροπή που προκύπτει από τη συμμετοχή της Σλοβακίας.

4. Η Σλοβακία θα καταβάλλει το συμπληρωματικό ετήσιο κόστος διοικητικής φύσεως που αναφέρεται στο κατωτέρω σημείο 3 από τον κρατικό προϋπολογισμό της.

5. Η Σλοβακία θα καταβάλει το 50% του εναπομένοντος ετήσιου κόστους της συμμετοχής της από τον κρατικό προϋπολογισμό της για το έτος 2001. ομοίως θα καταβληθεί το 60% για το έτος 2002.

Με την επιφύλαξη χωριστών διαδικασιών προγραμματισμού PHARE, το υπόλοιπο 50% θα καταβληθεί από τις ετήσιες πιστώσεις του προγράμματος PHARE για τη Σλοβακία για το έτος 2001, υπό την προϋπόθεση ότι θα είναι διαθέσιμες οι σχετικές πιστώσεις του προϋπολογισμού. ομοίως θα καταβληθεί το 40% για το έτος 2002. Τα αιτούμενα κεφάλαια PHARE θα μεταφερθούν στη Σλοβακία με ξεχωριστό μνημόνιο χρηματοδότησης. Αυτά τα κεφάλαια, μαζί με το τμήμα που προέρχεται από τον κρατικό προϋπολογισμό της Σλοβακίας, θα αποτελούν την εθνική συνεισφορά της εν λόγω χώρας, από την οποία θα πραγματοποιούνται πληρωμές στο πλαίσιο των ετήσιων προσκλήσεων καταβολής κεφαλαίων που θα απευθύνει η Επιτροπή.

6. Εφαρμόζεται ο δημοσιονομικός κανονισμός που ισχύει σε σχέση με τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Σλοβακίας.

Με την έναρξη ισχύος της παρούσας απόφασης, η Επιτροπή θα απευθύνει στη Σλοβακία μιαν ή περισσότερες προσκλήσεις καταβολής των κεφαλαίων που αντιστοιχούν στη συμβολή της στο κόστος των δραστηριοτήτων για το τρέχον έτος. Η συνεισφορά θα εκφράζεται σε ευρώ και θα καταβάλλεται σε τραπεζικό λογαριασμό σε ευρώ της Επιτροπής.

Η Σλοβακία θα καταβάλλει τη συνεισφορά της σύμφωνα με την πρόσκληση καταβολής κεφαλαίων:

* για το μέρος που χρηματοδοτείται από τον κρατικό προϋπολογισμό της, το αργότερο τρεις μήνες μετά την αποστολή της σχετικής πρόσκλησης.

* για το μέρος που χρηματοδοτείται από το πρόγραμμα PHARE, το αργότερο εντός περιόδου 30 ημερών μετά τη μεταφορά στη χώρα των αντίστοιχων κεφαλαίων PHARE.

Οποιαδήποτε καθυστέρηση καταβολής της συνεισφοράς την καταβολή από τη Σλοβακία τόκων επί του οφειλόμενου ποσού από την ημερομηνία λήξης της προθεσμίας εξόφλησης. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα κατά την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.

7. Οι ημερήσιες αποζημιώσεις ισχύουν για όλους τους συμμετέχοντες στο πρόγραμμα και καθορίζονται κατά χώρα από την Επιτροπή. Η Σλοβακία θα λαμβάνει μια πρώτη προκαταβολή από την Επιτροπή στην αρχή κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την πραγματική συμμετοχή της Σλοβακίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Το ενδιαφερόμενο σλοβακικό τμήμα θα χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων των Σλοβάκων συμμετεχόντων.

8. Τα έξοδα ταξιδίου και ημερήσιας αποζημίωσης, που απορρέουν από τη συμμετοχή στις εργασίες της επιτροπής που αναφέρεται στο παράρτημα Ι σημείο 4 εκπροσώπων και εμπειρογνωμόνων της Σλοβακίας ως παρατηρητών, επιστρέφονται από την Επιτροπή υπό τους ίδιους όρους που ισχύουν για τα κράτη μέλη της Ευρωπαϊκής Ένωσης.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ του Εργου

Επέκταση του κοινοτικού προγράμματος Fiscalis στη Σλοβακία

2. Σχετικο κονδυλιο του προϋπολογισμου

Έσοδα: 6091 - Εισπράξεις που προέρχονται από τη συμμετοχή των υποψηφίων χωρών στα κοινοτικά προγράμματα

Δαπάνη: B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

3. Νομικη βαση

Συνθήκη για την ίδρυση της Ευρωπαϊκής Κοινότητας και ιδίως το άρθρο 95, σε συνδυασμό με το άρθρο 300 παράγραφος 2, δεύτερο εδάφιο.

Πρόσθετο πρωτόκολλο [8] της ευρωπαϊκής συμφωνίας με τη Σλοβακία, της 11ης Δεκεμβρίου 1995, που προβλέπει το άνοιγμα κοινοτικών προγραμμάτων.

[8] ΕΕ L 115, της 09.05.1996, σ. 43.

Απόφαση αριθ. 888/98/EΚ [9] του Ευρωπαϊκού Κοινοβουλίου και του Συμβουλίου της 30ής Μαρτίου 1998 σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς.

[9] ΕΕ L 126, της 28.04.1998, σ. 1.

4. Περιγραφή τησ ενεργειασ

4.1 Γενικός στόχος

1. Να παρασχεθεί στους υπαλλήλους η δυνατότητα να επιτύχουν υψηλό επίπεδο κατανόησης της κοινοτικής νομοθεσίας, ιδίως στον τομέα της έμμεσης φορολογίας, καθώς και της εφαρμογής της στα κράτη μέλη.

2. Να εξασφαλιστεί αποδοτική, αποτελεσματική και εκτενής συνεργασία μεταξύ των κρατών μελών και μεταξύ αυτών και της Επιτροπής.

3. Να διασφαλιστεί η συνεχής βελτίωση των διοικητικών διαδικασιών, προκειμένου να λαμβάνονται υπόψη οι ανάγκες των διοικήσεων και των φορολογουμένων μέσω της ανάπτυξης και της διάδοσης ορθών διοικητικών πρακτικών.

4. Η συμμετοχή της Σλοβακίας στο κοινοτικό πρόγραμμα Fiscalis θα συμβάλει περαιτέρω στην προετοιμασία της εν λόγω χώρας για την προσχώρηση, ως βασικό χαρακτηριστικό της ενισχυμένης προενταξιακής στρατηγικής. Θα παράσχει επίσης τη δυνατότητα στη Σλοβακία να εξοικειωθεί με τις διαδικασίες και τις μεθόδους που χρησιμοποιούνται στο πλαίσιο αυτού του κοινοτικού προγράμματος.

5. Η διαδικασία λήψης αποφάσεων για την εν λόγω συμμετοχή απαιτεί την έκδοση σχετικής απόφασης από το συμβούλιο σύνδεσης που συγκροτήθηκε με την ευρωπαϊκή συμφωνία. Αυτή η απόφαση θεσπίζει τους όρους και τις προϋποθέσεις συμμετοχής.

6. Το πρόσθετο πρωτόκολλο της ευρωπαϊκής συμφωνίας με τη Σλοβακία, της 4ης Δεκεμβρίου 1995, προβλέπει τη συμμετοχή της εν λόγω χώρας σε κοινοτικά προγράμματα που καλύπτουν ευρύ φάσμα τομέων. Αφού προβλέπει επίσης την προσθήκη άλλων κοινοτικών τομέων, μπορούν να περιληφθούν και οι δραστηριότητες στον τομέα της εσωτερικής αγοράς.

4.2 Περίοδος που καλύπτεται και ρυθμίσεις για την ανανέωσή της

Από την έναρξη ισχύος της παρούσας απόφασης μέχρι το τέλος του εν λόγω κοινοτικού προγράμματος, ήτοι τις 31.12.2002.

5. Κατάταξη της Δαπάνης / των Εσόδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Είδος εσόδων

Εφόσον η πρώτη παράγραφος του άρθρου 3 του πρόσθετου πρωτοκόλλου ορίζει ότι η ίδια η Σλοβενία θα καλύπτει το κόστος της συμμετοχής της, η εν λόγω χώρα θα κληθεί να μεταφέρει τη συνεισφορά της στο κονδύλιο 6091 των εσόδων του προϋπολογισμού της ΕΕ. Ωστόσο, αφού η Κοινότητα δύναται να συμπληρώσει τη συνεισφορά της Σλοβακίας (μέσω του εθνικού προγράμματος PHARE), η εν λόγω χώρα θα συνεισφέρει μόνον εν μέρει από τον κρατικό προϋπολογισμό της. Το υπόλοιπο μέρος αυτής της συνεισφοράς θα λαμβάνεται από το Εθνικό Πρόγραμμα PHARE. Τα απαιτούμενα κεφάλαια PHARE θα καλύπτονται από το κεφάλαιο Β7-030 και θα μεταφέρονται στη Σλοβακία μέσω χωριστού μνημονίου χρηματοδότησης. Μαζί με το μέρος που προέρχεται από τον κρατικό προϋπολογισμό της Σλοβακίας, αυτά τα κεφάλαια θα συνιστούν την εθνική συνεισφορά της Σλοβακίας, από την οποία θα πραγματοποιούνται οι πληρωμές στο πλαίσιο της ετήσιας πρόσκλησης καταβολής κεφαλαίων που απευθύνει η Επιτροπή.

6. Ειδος των δαπανων / εσοδων

Οι δαπάνες περιλαμβάνουν την επιστροφή των εξόδων ταξιδιού των συμμετεχόντων και ημερήσιες αποζημιώσεις, οργανωτικές δαπάνες που προκύπτουν από τα σεμινάρια και τις ανταλλαγές.

Όσον αφορά τα έσοδα, η συνεισφορά της Σλοβακίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα καταλογίζονται στις θέσεις των δαπανών για το εν λόγω πρόγραμμα και, όποτε είναι δυνατό, στις θέσεις των λειτουργικών δαπανών.

Το σύνολο των προβλεπόμενων εσόδων παρατίθεται στο σημείο 7.4.

7. Δημοσιονομικές επιπτώσεις

7.1 Μέθοδος υπολογισμού του συνολικού κόστους της ενέργειας (σχέση μεταξύ επιμέρους και συνολικού κόστους)

Ο υπολογισμός βασίζεται στις εξής προϋποθέσεις:

- Η συνεισφορά της Σλοβακίας στη χρηματοδότηση των δραστηριοτήτων που αναφέρονται στο πρόσθετο πρωτόκολλο της ευρωπαϊκής συμφωνίας υπολογίζεται σύμφωνα με την αρχή ότι η χώρα αναλαμβάνει η ίδια το κόστος της συμμετοχής. Το κονδύλιο 6091 δημιουργήθηκε στην κατάσταση των εσόδων του προϋπολογισμού για το σκοπό αυτό.

- Σύμφωνα με το πρόσθετο πρωτόκολλο της ευρωπαϊκής συμφωνίας με τη Σλοβακία, οι χρηματοδοτικές και δημοσιονομικές ρυθμίσεις για το εν λόγω πρόγραμμα έχουν ως ακολούθως: το κόστος υπολογίστηκε βάσει διαφόρων υποθέσεων που αφορούν τη συμμετοχή σε, κατά μέσο όρο, 15 σεμινάρια και 20 ανταλλαγές ετησίως, συμπεριλαμβανομένων του μέσου κόστους ταξιδιού ύψους 695 ευρώ από τη Σλοβακία στη χώρα της διοίκησης υποδοχής, της διάρκειας των ανταλλαγών ή των σεμιναρίων και της μέσης ημερήσιας αποζημίωσης ύψους 146 ευρώ.

Βάσει αυτών των υποθέσεων, το συνολικό κόστος της συμμετοχής της Σλοβακίας από τον κρατικό προϋπολογισμό της θα είναι 94.984 ευρώ ετησίως.

* Από το προαναφερόμενο ποσό, το συμπληρωματικό κόστος διοικητικής φύσεως είναι 6.214 ευρώ ετησίως και θα βαρύνει αποκλειστικά τη Σλοβακία.

* Η Σλοβακία θα καταβάλει το 50% του εναπομένοντος ετήσιου κόστους της συμμετοχής της από τον κρατικό προϋπολογισμό της για το έτος 2001. ομοίως θα καταβληθεί το 60% για το έτος 2002.

* Σύμφωνα με τις συνήθεις διαδικασίες προγραμματισμού PHARE, το υπόλοιπο 50% θα καταβληθεί από τις ετήσιες πιστώσεις του προγράμματος PHARE για τη Σλοβακία για το έτος 2001, ομοίως θα καταβληθεί το 40% για το έτος 2002.

7.2 Κατανομή κόστους ανά δραστηριότητα σε ευρώ

>ΘΕΣΗ ΠIΝΑΚΑ>

* αριθμός ανταλλαγών και σεμιναρίων στα οποία συμμετέχουν ετησίως τα κράτη μέλη με πληθυσμό παρόμοιο με της Σλοβακίας

** 146 ευρώ/ημέρα (μέση ημερήσια αποζημίωση)

*** 695 EUR (μέσος όρος εξόδων ταξιδιού)

7.3 Λειτουργικές δαπάνες για μελέτες, εμπειρογνώμονες κ.λπ., που περιλαμβάνονται στο Μέρος Β του προϋπολογισμού

Ουδέν

7.4 Χρονοδιάγραμμα για πολυετείς ενέργειες:

ΣΥΝΟΛΙΚΗ ΔΑΠΑΝΗ:

>ΘΕΣΗ ΠIΝΑΚΑ>

ΣΥΝΕΙΣΦΟΡΑ PHARE:

>ΘΕΣΗ ΠIΝΑΚΑ>

Συνεισφορά της Σλοβακίας από τον κρατικό προϋπολογισμό της:

>ΘΕΣΗ ΠIΝΑΚΑ>

8. Μετρα για την καταπολεμηση της απατης - Αποτελέσματα των ληφθεντων μετρων

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των δράσεων είναι υποχρεωμένοι να υποβάλλουν εκθέσεις και ισολογισμούς. Κατωτέρω αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις κατά της απάτης των κονδυλίων του βασικού προϋπολογισμού εφαρμόζονται και στο παρόν κονδύλιο, εφόσον προσαρμόζονται στην περίπτωση της Σλοβακίας.

9. Στοιχεία ανάλυσης κόστους-αποτελεσματικότητας

9.1 Ειδικοί και ποσοτικοί στόχοι.πληθυσμός στον οποίο απευθύνεται η δράση

Οι κύριοι στόχοι του προγράμματος είναι να συνεισφέρει στην επίτευξη υψηλού επιπέδου κατανόησης της κοινοτικής νομοθεσίας στον τομέα της έμμεσης φορολογίας, να εξασφαλίσει την αποτελεσματική συνεργασία μεταξύ των κρατών μελών και της Επιτροπής και να βελτιώσει τις διοικητικές διαδικασίες.

Το πρόγραμμα Fiscalis παρέχει τη δυνατότητα ανταλλαγών υπαλλήλων που εμπλέκονται στην εφαρμογή της κοινοτικής νομοθεσίας και τη διοργάνωση σεμιναρίων.

Ο στόχος της επέκτασης του κοινοτικού προγράμματος Fiscalis είναι να παράσχει στη Σλοβακία τα ίδια οφέλη με τα κράτη μέλη της Ευρωπαϊκής Ένωσης που ήδη επωφελούνται από το πρόγραμμα. Ο στόχος για κάθε έτος είναι η συμμετοχή Σλοβάκων υπαλλήλων σε κατά μέσο όρο 20 ανταλλαγές με την τοποθέτηση σε ένα από τα 15 κράτη μέλη και σε κατά μέσο όρο 15 σεμινάρια.

Η ενσωμάτωση των Σλοβάκων υπαλλήλων σε κοινοτικά δίκτυα θα συμβάλει καθοριστικά στην προετοιμασία της Σλοβακίας για τη μελλοντική προσχώρησή της.

9.2 Παρακολούθηση και αξιολόγηση της ενέργειας

Οι διαδικασίες ελέγχου και αξιολόγησης που περιλαμβάνονται στο πρόγραμμα Fiscalis θα καλύπτουν και τους Σλοβάκους συμμετέχοντες.

10. Διοικητικέσ δαπανεσ (Τμημα ΙΙΙ, Μεροσ Α του προϋπολογισμού)

Η διάθεση των διοικητικών πόρων που απαιτούνται για την παρούσα δράση εξαρτάται από την ετήσια απόφαση της Επιτροπής για τη χορήγηση των πόρων, αφού ληφθούν υπόψη ο αριθμός του προσωπικού και οι επιπλέον πιστώσεις που εγκρίνονται από την αρμόδια για τον προϋπολογισμό αρχή.

10.1 Επιπτώσεις στον αριθμό των θέσεων απασχόλησης

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του πρόσθετου ανθρώπινου δυναμικού

(σε ευρώ)

>ΘΕΣΗ ΠIΝΑΚΑ>

* Με τη χρήση υφιστάμενων πόρων που απαιτούνται για τη διαχείριση της ενέργειας(υπολογισμός βάσει των Α-1, Α-2, Α-4, Α-5, Α-7).

10.3 Αύξηση άλλων διοικητικών δαπανών λόγω υλοποίησης της ενέργειας

>ΘΕΣΗ ΠIΝΑΚΑ>

* Μέσο κόστος για διήμερη αποστολή δύο υπαλλήλων ετησίως στη Σλοβακία

** Συμμετοχή της Σλοβακίας στις συνεδριάσεις SCAC

Η ανωτέρω δαπάνη θα καλύπτεται από τα έσοδα (άρθρο 4 παράγραφος 2 τρίτη περίπτωση του χρηματοδοτικού κανονισμού) που προέρχονται από τη Σλοβακία (βλ. σημείο 5.3 και 7.4 του δημοσιονομικού δελτίου).